Diari Oficial de la Generalitat Valenciana


Sumari del DOGV 3918, del 16-01-2001 (2001/250)

RESOLUCIÓ de 8 de gener de 2001, del director general d'Administració Territorial, per la qual es publica la Resolució de la Direcció General per l'Administració Local del Ministeri d'Administracions Públiques de 30 d'octubre de 2000, rectificada per la de 30 de novembre de 2000, per la qual es convoca concurs unitari per a la provisió de llocs de treball reservats a funcionaris d'administració local amb habilitació de caràcter nacional, en relació amb les vacants corresponents al territori de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/250


Data del document
:   08-01-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * administració local
    * professió administrativa
    * funcionari

RESOLUCIÓ de 8 de gener de 2001, del director general d'Administració Territorial, per la qual es publica la Resolució de la Direcció General per l'Administració Local del Ministeri d'Administracions Públiques de 30 d'octubre de 2000, rectificada per la de 30 de novembre de 2000, per la qual es convoca concurs unitari per a la provisió de llocs de treball reservats a funcionaris d'administració local amb habilitació de caràcter nacional, en relació amb les vacants corresponents al territori de la Comunitat Valenciana. [2001/A250]
  
Convocat concurs unitari per la Resolució de 30 d'octubre de 2000, de la Direcció General per l'Administració Local del Ministeri d'Administracions Públiques, rectificada per la Resolució de 30 de novembre de 2000, per a la provisió dels llocs reservats a funcionaris d'administració local amb habilitació de caràcter nacional, d'acord amb el previst en l'article 99 de la Llei 7/1985, de 2 d'abril, Reguladora de les Bases de Règim Local; en els articles 25 i 26 del Reial Decret 1.732/1994, de 29 de juliol, de provisió de llocs de treball reservats a funcionaris d'administració local amb habilitació de caràcter nacional; i en els articles 13 i 14 de l'Ordre de 10 d'agost de 1994, del Ministeri d'Administracions Públiques, resolc:
  
Primer
  
Donar publicitat a la Resolució de 30 d'octubre de 2000, rectificada per la de 30 de novembre de 2000, de la Direcció General per a l'Administració Local del Ministeri d'Administracions Públiques (BOE de 21.11.2000 i 03.01.2001), adjunta en l'annex, per la qual s'efectua la convocatòria del concurs unitari i s'aproven les bases comunes per les quals ha de regir-se la provisió de llocs de treball reservats a funcionaris d'administració local amb habilitació de caràcter nacional, en relació amb les vacants corresponents al territori de la Comunitat Valenciana.
  
Segon
  
La convocatòria i les bases comunes del concurs a què fa referència aquesta resolució podran ser impugnades segons el que disposa la Llei de Règim Jurídic de les Administracions Públiques i del Procediment Administratiu Comú, a partir de la publicació en el Boletín Oficial del Estado.
  
València, 8 de gener de 2001.- El director general d'Administració Territorial: José Ramón Pascual Monzó.
  
ANNEX
  
Resolució de 30 d'octubre de 2000, de la Direcció General pera a l'Administració Local del Ministeri d'Administracions Públiques, rectificada per la de 30 de novembre de 2000, per la qual es convoca el concurs unitari per a la provisió de llocs de treball reservats a funcionaris d'administració local amb habilitació de caràcter nacional.
  
D'acord amb els preceptes continguts en l'article 99 de la Llei 7/1985, de 2 d'abril, Reguladora de les Bases de Règim Local; en els articles 25 i 26 del Reial Decret 1732/1994, de 29 de juliol, de provisió de llocs de treball reservats a funcionaris d'administració local amb habilitació de caràcter nacional; i en els articles 13 i 14 de l'Ordre de 10 d'agost de 1994.
  
D'acord, igualment, amb les normes aprovades per les diverses comunitats autònomes sobre mèrits de determinació autonòmica i coneixement de la llengua pròpia i en ús de les atribucions conferides pel Reial Decret 1.372/2000, de 19 de juliol.
  
Aquesta Direcció General resol:
  
Efectuar la convocatòria del concurs unitari, corresponent a l'any 2000, per a la provisió de llocs de treball reservats a funcionaris d'administració local amb habilitació de caràcter nacional, amb subjecció a les bases següents :
  
Primera. Llocs vacants
  
Tenen la consideració de llocs vacants a l'efecte d'aquest concurs i, per tant, s'hi ofereixen (annex I):
  
- Els llocs que estaven vacants el 10 de febrer de 2000, i no van ser inclosos en la convocatòria anual de concurs ordinari, efectuada mitjançant Resolució de 24 d'abril de 2000, d'aquesta Direcció General (BOE de 26 de maig), i aquelles que convocades no van ser adjudicades per les corporacions per causes pròpies.
  
- Els llocs vacants amb posterioritat al 10 de febrer de 2000, les respectives corporacions dels quals han acordat la seua inclusió en aquest concurs unitari, d'acord amb el que disposa el paràgraf segon de l'article 25 del Reial Decret 1.732/1994, de 29 de juliol.
  
No s'hi ofereixen en canvi:
  
- Els llocs vacants amb posterioritat al 10 de febrer de 2000, les corporacions dels quals no han acordat la seua inclusió en aquest concurs unitari, ja que sent aquesta la data limite per a remetre a les comunitats autònomes les convocatòries del concurs ordinari de 2000, amb aquesta expira l'obligatorietat d'oferir les vacants del dit concurs, sent obligatori només oferir-les en el concurs ordinari següent, és dir en el de 2001.
  
- Els llocs vacants que, havent sigut convocats en el concurs ordinari, no s'adjudicaren per causes no imputables a les corporacions.
  
Segona. Participació
  
1. Podran prendre part en aquest concurs els funcionaris amb habilitació de caràcter nacional, pertanyents a les subescales a què fa referència l'article 20 del Reial Decret 1.174/1987, de 18 de setembre, i podran sol·licitar-se només els llocs que, segons la seua classificació, corresponguen a les subescales i categories a les quals pertanyen.
  
Podran participar, igualment, els funcionaris no integrats en les dites subescales i categories, pertanyents als extingits cossos nacionals de secretaris, interventors i depositaris d'administració local a què fa referència la disposició transitòria primera, 1, del Reial Decret 1.174/1987, de 18 de setembre, en els termes següents:
  
- Els secretaris de primera, a llocs reservats a la subescala de secretaria, categoria superior;
  
- Els secretaris de segona, a llocs reservats a la subescala de secretaria, categoria d'entrada;
  
- Els secretaris de tercera, a llocs reservats a la subescala de secretaria intervenció;
  
- Els secretaris d'ajuntaments a extingir, a secretaries d'ajuntaments amb població que no ultrapasse els 2.000 habitants;
  
- Els interventors, a llocs reservats a la subescala d'intervenció, categoria superior, però únicament a llocs d'intervenció i
  
- Els depositaris, a llocs reservats a la subescala d'intervenció, però únicament a llocs de tresoreria.
  
2. Els funcionaris amb nomenament provisional i els que estiguen en expectativa de nomenament estan obligats a sol·licitar la totalitat de llocs corresponents a la seua subescala i categoria. També ho estan els qui es troben en qualsevol de les circumstàncies a què es refereix l'article 53.2 del Reial Decret 1.174/1.987, de 18 de setembre, els que hagueren cessat en la situació de serveis especials i no tingueren reserva de plaça i els que hagen promocionat a la categoria superior en els termes de l'article 24.2 de l'esmentat reial decret.
  
Els funcionaris a què es refereix el dit apartat, que no sol·liciten tots els llocs corresponents a la seua subescala i categoria, s'entendrà que renuncien a establir un ordre de prelació respecte dels llocs que no detallen en favor del tribunal de valoració, el qual podrà adjudicar-los, si s'escau, a qualsevol d'aquests.
  
3. No podran concursar:
  
a) Els funcionaris inhabilitats i els suspensos en virtut d'una sentència o resolució administrativa ferms, si no haguera transcorregut el temps assenyalat en aquestes.
  
b) Els funcionaris destituïts a què es refereix l'article 148.5 del text refós de les disposicions legals vigents en matèria de règim local, aprovat per Reial Decret Legislatiu 781/1.986, de 18 d'abril, durant el període en què s'estenga la destitució.
  
c) Els funcionaris en la situació d'excedència voluntària a què fa referència l'article 29.3.c i d, de la Llei de Mesures per a la Reforma de la Funció Pública, si no haguera transcorregut el termini de dos anys des de la declaració d'excedència.
  
d) Els funcionaris que no porten dos anys en l'última destinació obtinguda amb caràcter definitiu en qualsevol administració pública, excepte que concursen a llocs reservats a la seua subescala i categoria en la mateixa corporació, o es troben en els supòsits de l'article 20.1.f, de la Llei de Mesures per a la Reforma de la Funció Pública.
  
Tercera. Documentació i termini per a participar
  
1. En el termini de 15 dies naturals a partir de la publicació d'aquesta resolució en el Boletín Oficial del Estado, els funcionaris amb habilitació de caràcter nacional que vulguen prendre part en el present concurs han d'adreçar a la Subdirecció General de Mobilitat Professional (registre d'entrada de documents del Ministeri per a les Administracions Públiques, c/ María de Molina, 50. 28726, Madrid), la documentació següent:
  
- Sol·licitud de participació amb la indicació individualitzada de tots els llocs als quals concursen i declaració jurada de no estar sotmesos a cap de les circumstàncies a què es refereix l'article 18.3 del Reial Decret 1.732/1994, de 29 de juliol. L'especificació de llocs sol·licitats es farà per ordre de prelació d'adjudicacions, amb caràcter únic per a la totalitat de llocs que se sol·liciten. La unicitat de l'ordre de prelació es mantindrà fins i tot en el supòsit de sol·licitar llocs de diverses subescales i categories si la pertinença del concursant ho permetera.
  
- Documentació acreditativa del coneixement de la llengua pròpia i mèrits de determinació autonòmica en els termes i per als llocs situats en les comunitats autònomes que els hagen establit, d'acord amb la base cinquena.
  
2. Si se sol·licitaren exclusivament llocs del País Basc, la documentació s'adreçarà a la Comunitat Autònoma, (Direcció General d'Administració Local, carrer Donostia-Sant Sebastià, s/n - 01208 Vitòria-Gasteiz).
  
3. La documentació indicada haurà de presentar-se d'acord amb els models que s'adjunten en l'annex II.
  
4. Els requisits exigits i els mèrits al·legats hauran de complir-se en la data d'aquesta resolució.
  
Quarta. Mèrits generals
  
Els mèrits generals pels quals es regeix aquest concurs són els compresos en la resolució d'aquesta data de la Direcció General, per la qual es dóna publicitat a la relació individualitzada de mèrits generals dels habilitats nacionals.
  
Cinquena. Coneixement de la llengua pròpia i mèrits de determinació autonòmica
  
El coneixement de llengua i mèrits de determinació autonòmica seran exigits en els termes en què, per a cada comunitat autònoma, es detallen a continuació:
  
M). Mèrits de determinació autonòmica de la Comunitat Autònoma Valenciana (Decret 8/1995, de 10 de gener).
  
a) Experiència professional.
  
Als efectes d'aquest decret s'entendrà per experiència professional la permanència i el desenrotllament de funcions durant els cinc anys anteriors en les entitats locals del territori de la Comunitat Valenciana o en l'administració de la Generalitat Valenciana, per implicar el coneixement de les especialitats de l'organització territorial i de la normativa de la Comunitat Valenciana.
  
b) Formació personal.
  
Es valorarà la participació en els cursos de formació i perfeccionament que tinguen per objecte les especialitats de l'organització territorial i normativa de la Comunitat Valenciana, amb exclusió dels que formen part dels processos selectius.
  
Només es tindran en compte els cursos impartits o homologats per l'Institut Valencià d'Administració Pública.
  
c) Coneixements de valencià
  
De conformitat amb la Llei 4/1983, de 23 de novembre, de la Generalitat Valenciana, d'Ús i Ensenyament del Valencià, es valorarà el coneixement del valencià com a llengua pròpia de la Comunitat Valenciana, de la Generalitat Valenciana i de l'administració local.
  
El coneixement del valencià s'acreditarà mitjançant el certificat u homologació expedits per la Junta Qualificadora de Coneixements del Valencià.
  
La valoració del coneixement del valencià s'entén sense perjuí de la seua consideració com a requisit en les bases específiques de les convocatòries que aproven les entitats locals dels municipis del predomini lingüístic valencià, de conformitat amb les seues relacions de llocs de treball i segons la Llei 4/1983, de 23 de novembre, de la Generalitat Valenciana, d'Ús i Ensenyament del Valencià.
  
En tot cas, les corporacions locals podran valorar el valencià com a mèrit específics en les bases de la seua convocatòria.
  
d) Altres mèrits
  
Es consideraran altres mèrits la impartició de classes en els cursos de formació a què es refereix l'apartat b) d'aquest article. Igualment, seran valorats en aquest apartat les publicacions en matèries relatives a les especialitats de l'organització territorial i normativa de la Comunitat Valenciana i les col·laboracions amb els òrgans de la Generalitat Valenciana en matèria de règim local.
  
Valoració de mèrits
  
a) Experiència professional
  
L'experiència professional i permanència es valorarà fins a un màxim de 0,50 punts, segons les regles següents:
  
- Serveis i permanència desenrotllats en lloc de treball del mateix grup de funcionaris que el corresponent a la subescala a la qual concursa: 0,10 per any.
  
- Serveis i permanència desenrotllats en llocs de treball de grup diferent del corresponent a la subescala a la qual concursa: 0,05 per any.
  
b) Formació personal
  
La valoració per aquest apartat no podrà superar 1,50 punts. En la valoració dels cursos de formació i perfeccionament es distingirà:
  
1. Cursos de formació i perfeccionament genèrics
  
Es valorarà fins a un màxim de 0,50 punts els cursos de formació i perfeccionament genèrics que, tenint per objecte la formació en alguna de les àrees de coneixement pròpies de l'organització territorial i normativa de la Comunitat Valenciana, no tinguen relació directa amb les funcions del lloc de treball convocat.
  
2. Cursos de formació i perfeccionament específics
  
Es valorarà fins a un màxim d'1 punt els cursos de formació i perfeccionament específics que, tenint per objecte la formació en alguna de les àrees de coneixement propis de l'organització territorial i normativa de la Comunitat Valenciana, tinguen relació directa amb les funcions del lloc de treball convocat.
  
3. La valoració de cada curs específic s'efectuarà en funció de la seua duració segons l'escala següent:
  
a) de 100 o més hores: 1 punt
  
b) de 75 o més hores: 0,75 punts
  
c) de 50 o més hores: 0,65 punts
  
d) de 25 o més hores: 0,50 punts
  
e) de 15 o més hores: 0,25 punts
  
La valoració dels cursos genèrics es realitzarà en funció de la seua duració, aplicant l'escala anterior i reduint a la meitat els punts per duració horària.
  
4. No obstant això, l'Institut Valencià d'Administració Pública, a proposta de la Direcció General d'Administració Territorial i Organització, podrà establir una altra puntuació, tenint en compte el grau de dificultat del curs i el sistema d'avaluació.
  
En aquest cas les convocatòries dels cursos indicaran la puntuació atorgada.
  
5. Aquelles activitats de naturalesa diferent als cursos, com ara jornades, taules redones, trobades, debats o anàlegs, no podran ser objecte de valoració. Els seminaris només es valoraran si l'Institut Valencià d'Administració Pública certifica que té la mateixa naturalesa i metodologia dels cursos.
  
c) Coneixement de valencià
  
El coneixement de valencià es valorarà fins a un màxim de 0,75 punts, segons l'escala següent:
  
a) Coneixement oral: 0,25 punts
  
b) Coneixement de grau elemental: 0,50 punts
  
c) Coneixement de grau mitjà: 0,65 punts
  
d) Coneixement de grau superior: 0,75 punts
  
d) Altres mèrits
  
Els mèrits per aquest apartat es valoraran en funció de l'especialització i nivell dels cursos, de les publicacions i les col·laboracions desenrotllades, fins a un màxim de 0,25 punts.
  
Sisena. Tribunal de valoració
  
1. El tribunal de valoració serà el següent:
  
Presidenta titular: Sonia Ramos Piñeiro
  
Presidenta suplent: Ana María García Fernández
  
Vocals titulars:
  
- Victoria Rodríguez Cativiela
  
- Francisco Javier Ramos García
  
- José Luis Sánchez Santiago
  
- Norbert Llarás i Marqués
  
- Bernabé Esteban Ortega
  
- Antonio Jover Pérez
  
- Fernando Alonso Barahona
  
- César García-Monge Herrero
  
- Ana Menéndez Gallego
  
- Jenaro Conde Rebollar
  
- Ana de Oleza Ferrandis
  
- José Mª Endemaño Arostegui
  
- Pedro Antonio Mas Cladera
  
- Loreto Díaz Sánchez
  
- Jesús González Pueyo
  
- José Manuel García Gallo
  
- Bartolomé Pinilla Piñero
  
Vocals suplents:
  
- Isabel Cordero Lagares
  
- Carlos Chavarri Sainz
  
- Mercedes Lardiés Ruiz
  
- Edmundo Cañón García
  
- Antonio Meneses Tocino
  
- Lluis Calsina i Vallès
  
- Rosario Sánchez Tapia
  
- Augusto Martín Agudo
  
- Mª Teresa Morant Ventura
  
- José Luis Aguirre Arratibel
  
- María Alonso Díaz
  
- Francisco Martorell Massot
  
- J. Ramón Pardo Cabarcos
  
- Gloria García Ortuño
  
- Pedro Antonio Martín Pérez
  
- Javier Endériz Bonnet
  
- Estrella Blanco Galeas
  
Secretari titular: Antonio Calderón López.
  
Secretària suplent: Mercedes Martín Sánchez
  
Setena. Exclusió de concursants i valoració de mèrits
  
1. El tribunal de valoració exclourà els concursants que no complisquen les condicions de participació assenyalades en la base segona o, en el seu cas, el requisit de la llengua.
  
A continuació puntuarà els mèrits dels concursants no exclosos, del mode següent:
  
- la puntuació per mèrits generals, fins a un màxim de 19,50 punts, deduïts de la relació inclosa en la resolució publicada conjuntament amb aquesta convocatòria, i no serà possible cap acreditació addicional per part dels concursants ni valoració distinta per part del Tribunal.
  
- la valoració de mèrits de determinació autonòmica, fins a un màxim de 3 punts, segons la documentació aportada pels concursants conforme a les regles específiques de cada comunitat autònoma.
  
- Respecte dels llocs sense mèrits de determinació autonòmica, el tribunal puntuarà exclusivament els generals fins a un màxim de 19,50 punts.
  
2. En cas d'empat en la puntuació final de mèrits de dos o més concursant, el tribunal donarà prioritat en la proposta d'adjudicació al qui haja obtingut una major puntuació per mèrits de determinació autonòmica. En cas de mantenir-se l'empat, a favor de qui en mèrits generals tinga major puntuació en els apartats a), b), c), d) i e), pel dit ordre, de l'article 15.1 del Reial Decret 1732/1994, de 29 de juliol. En última instància l'empat es resoldrà segons l'ordre de prelació en el procés selectiu.
  
Vuitena. Proposta de resolució
  
Després de l'exclusió i puntuació de concursants, el tribunal formularà una relació comprensiva dels no exclosos amb les seues puntuacions, i la relació fonamentada dels exclosos. D'acord amb les puntuacions, i amb l'ordre de prelació per al supòsit de concursants que obtinguen la màxima puntuació en dos o més llocs, el tribunal formularà i elevarà a aquesta Direcció General la proposta d'adjudicació de llocs.
  
Novena. Resolució
  
Aquesta Direcció General resoldrà el concurs d'acord amb la proposta formulada pel Tribunal de Valoració, i remetrà a les comunitats autònomes i ho publicarà en el Boletín Oficial del Estado en el termini d'un mes.
  
Deu. Termini de possessió
  
1. El termini de presa de possessió en les destinacions obtingudes en el concurs serà de tres dies hàbils, si es tracta de llocs de treball de la mateixa localitat, o d'un mes si es tracta de la primera destinació o de llocs de treball en localitat distinta.
  
Aquest termini començarà a comptar a partir de l'endemà del cessament, el qual haurà d'efectuar-se dins dels tres dies hàbils següents a la publicació de la resolució d'aquest concurs en el Boletín Oficial del Estado.
  
Si la resolució comporta el reingrés al servei actiu, el termini de presa de possessió haurà de computar-se des de la publicació.
  
2. El còmput dels terminis de possessió s'iniciarà quan finalitzen els permisos o llicències que, si s'escau, hagen sigut concedits als interessats.
  
3. Per necessitats del servei, mitjançant un acord dels presidents de les corporacions en què haja de cessar i prendre possessió el concursant, es podrà diferir el cessament i la presa de possessió fins a un màxim de tres mesos; en aquest cas s'haurà de retre compte de l'acord a aquesta Direcció General.
  
Excepcionalment, a instància de la persona interessada i per raons justificades, podrà també diferir-se la presa de possessió, per igual termini, per acord entre els presidents respectius, retent compte a aquesta Direcció General.
  
Onze. Irrenunciabilitat i voluntarietat de les destinacions
  
1. Les destinacions adjudicades seran irrenunciables, des del moment en què el tribunal formule la proposta d'adjudicació de llocs.
  
2. Les destinacions obtingudes en aquest concurs tindran caràcter voluntari, i no generaran en conseqüència dret a l'abonament d'indemnització per trasllat.
  
Dotze. Notificació de cessament i preses de possessió
  
1. Les diligències de cessament i presa de possessió dels concursants que accedisquen a un lloc de treball, d'acord amb la resolució del concurs, hauran de ser comunicades a aquesta Direcció General i a la comunitat autònoma respectiva, dins dels tres dies hàbils següents en què es produïsquen.
  
2. La presa de possessió determina l'adquisició dels drets i deures funcionarials inherents al lloc; el funcionari passarà a dependre de la corporació corresponent.
  
Tretze. Normes per a la Comunitat Autònoma del País Basc.
  
Les institucions forals procediran a la resolució del concurs i a la seua remissió a la comunitat autònoma.
  
L'òrgan competent de la Comunitat Autònoma del País Basc i la Direcció General de Funció Pública efectuaran la coordinació precisa per a evitar els nomenaments múltiples en els supòsits en què els interessats obtinguen simultàniament llocs en les corporacions locals de la Comunitat Autònoma del País Basc i d'alguna una altra.
  
Catorze. Recursos
  
Contra la present resolució, que posa fi a la via administrativa, podrà interposar-se, potestativament, un recurs de reposició, en el termini d'un mes, davant d'aquesta Direcció General, o un recurs contenciós administratiu en el termini de dos mesos davant del Tribunal Superior de Justícia de Madrid, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com en els articles 10.i i 14.2 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí de qualsevol altre recurs que es poguera interposar.
  
Madrid, 30 d'octubre de 2000.- El Director general: Luis Pérez de Cossío.
  
Llocs de treball que s'ofereixen en el present concurs unitari en la Comunitat Autònoma Valenciana
  
Comunitat Autònoma Valenciana
  
Agrupació Secretaria classe 3a
  
Província Localitat Codi
  
Castelló Castillo de Villamalefa 1219001
  
Castelló Cinctorres 1221001
  
Castelló Forcall 1229001
  
Castelló Gaibiel 1231001
  
Castelló Montán 1237501
  
Castelló Toras 1255501
  
Castelló Villahermosa del Rio 1263501
  
València Andilla 4611401
  
València Palomar, el 4656701
  
València Sempere (certificat
  
 coneixement del valencià
  
 om a requisit, nivell superior) 4667801
  
Intervenció Classe 1a
  
Província Localitat Codi
  
Alacant Benissa 0320002
  
Alacant Calp (certificat coneixement
  
 del valencià, com a requisit,
  
 nivell mitjà) 0323002
  
Alacant Campello, el (certificat
  
 coneixement del valencià
  
 com a requisit, nivell mitjà) 0324501
  
Alacant Dénia 0331001
  
Alacant Elda 0332501
  
Alacant Guardamar del Segura 0337501
  
Alacant Ibi 0339001
  
Alacant Novelda 0345501
  
Alacant Orihuela 0348501
  
Alacant Pego (certificat coneixement
  
 del valencià com a requisit,
  
 nivell elemental) 0350001
  
Alacant Petrer 0351002
  
Alacant Villena 0368501
  
Castelló Benicarló 1213001
  
Castelló Nules 1239501
  
Castelló Vall d'Uixó, la 1261001
  
València Bétera 4621001
  
València Carcaixent 4624901
  
València Gandia 4639301
  
València Paiporta 4655801
  
València Requena 4663901
  
València Riba-roja de Túria 4664201
  
València Silla 4669001
  
València Sueca 4670501
  
València Xàtiva 4643501
  
Intervenció Classe 2a
  
Província Localitat Codi
  
Alacant Albatera 0302502
  
Alacant Callosa d'En Sarrià (certificat
  
 coneixement del valencià
  
 com a requisit, n. mitjà) 0323502
  
Alacant Monforte del Cid 0343001
  
Alacant Muro de Alcoy 0345001
  
Alacant Pinoso 0351501
  
Alacant Sax 0360001
  
Alacant Xixona (certificat coneixement
  
 del valencià com a requisit,
  
 nivell superior) 0341002
  
València Chiva 4633301
  
Secretària Classe 1a
  
Província Localitat Codi
  
Alacant Alcoi (certificat nivell oral
  
 de coneixement de valencià
  
 o català) 0304501
  
Alacant Calp (Certificat coneixement
  
 de valencià, com a requisit,
  
 nvell mitjà) 0323001
  
Alacant Novelda 0345501
  
Alacant Petrer (certificat coneixement
  
 del valencià com a requisit,
  
 nivell mitjà) 0351001
  
València Ontinyent (certificat
  
 coneixement del valencià
  
 com a requisit, nivel mitjà) 4655201
  
València Picassent 4658201
  
Secretaria Classe 2a
  
Província Localitat Codi
  
Alacant Banyeres de Mariola 0310001
  
Alacant Castalla 0326001
  
Alacant Xixona (certificat coneixement
  
 del valencià com a requisit,
  
 nivell superior) 0341001
  
València Massamagrell 4649201
  
València Utiel 4674701
  
Secretària Classe 3a
  
Província Localitat Codi
  
Alacant Biar 0321001
  
Alacant Daya Vieja 0330501
  
Alacant Guadalest 0337001
  
Alacant Mancomunitat l'Alacantí 03c0101
  
Alacant San Fulgencio 0357001
  
Alacant Tárbena 0362001
  
Alacant Vall de Gallinera (certificat
  
 coneixement del valencià,
  
 com a requisit, n. mitjà) 0366501
  
Alacant Verger, el 0367501
  
Castelló Chovar 1226501
  
Castelló Sueras 1252501
  
Castelló Vistabella del Maestrazgo 1268001
  
Castelló Xert 1224501
  
València Chella 4632101
  
València Cortes de Pallás 4629701
  
València Entidad J.L.P.I. Ben. de Xúquer
  
 (certificat oral de coneixements
  
 de valencià) 46j0101
  
València Fontanars dels Alforins 4637201
  
València Macastre 4647401
  
València Quatretonda 4631201
  
València Quesa 4661801
  
València Rocafort 4664801
  
València Serra 4668401
  
Tresoreria
  
Província Localitat Codi
  
Alacant Elda 0332502
  
Alacant Guardamar del Segura 0337502
  
Alacant Orihuela 0348502
  
Alacant Santa Pola 0359502